Temeljem članka 17. i 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19, dalje u tekstu ZSN), gradonačelnik Grada Otoka,objavljuje

# JAVNI NATJEČAJ

1. Za imenovanje u Upravni odjel za financije, gospodarstvo i poljoprivredu Grada Otoka, na radno mjesto:

* **pročelnik/ca Upravnog odjela za financije, gospodarstvo i poljoprivredu- 1 izvršitelj na neodređeno vrijeme**

Opći uvjeti za prijam u službu:

- punoljetnost,

- hrvatsko državljanstvo,

- zdravstvena sposobnost za obavljanje poslova radnog mjesta na koje se osoba prima.

Pored općih uvjeta za prijam u službu kandidati moraju ispunjavati i sljedeće posebne uvjete:

* magistar struke ili stručni specijalist ekonomske struke,
* najmanje 5 godina radnog iskustva na odgovarajućim poslovima,
* organizacijske sposobnosti i komunikacijske vještine potrebne za uspješno upravljanje upravnim tijelom,
* položen državni stručni ispit,

Natjecati se mogu kandidati oba spola, sukladno članku 13. Zakona o ravnopravnosti spolova („Narodne novine“ broj 82/08 i 69/17).

Natjecati se mogu i kandidati koji nemaju položen državni stručni ispit uz uvjet da polože državni stručni ispit u propisanom roku.

Kandidati se primaju u radni odnos uz probni rad u trajanju od tri mjeseca.

U službu ne mogu biti primljeni kandidati za čiji prijam postoje zapreke iz članka 15. i 16. ZSN-a.

Za kandidate prijavljene na javni natječaj koji ispunjavaju formalne uvjete provest će se testiranje radi provjere znanja i sposobnosti putem pisanog testiranja i intervjua. Smatra se da je kandidat, koji nije pristupio prethodnoj provjeri znanja, povukao prijavu na natječaj.

Na web-stranici Grada Otoka [www.otok.hr](http://www.otok.hr) naveden je opis poslova i podaci o plaći radnog mjesta koji se popunjava, način obavljanja prethodne provjere znanja i sposobnosti kandidata i iz kojeg područja te pravni i drugi izvori za pripremanje kandidata za tu provjeru.

Na istoj web-stranici i na oglasnoj ploči Grada Otoka, objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Kandidat koji ima pravo prednosti pri zapošljavanju prema posebnom zakonu, dužan je u prijavi za natječaj pozvati se na to pravo i ima prednost u odnosu na ostale kandidate samo pod jednakim uvjetima, te je dužan o tome priložiti u preslici: rješenje ili potvrdu o priznatom statusu, dokaz o nezaposlenosti izdan u vrijeme trajanja ovog javnog natječaja i dokaz iz kojeg je vidljivo na koji je način prestao radni odnos kod posljednjeg poslodavca.

Uz prijavu na javni natječaj kandidati su dužni priložiti slijedeću dokumentaciju:

1. zamolbu,
2. životopis,
3. dokaz o hrvatskom državljanstvu (preslik osobne iskaznice ili domovnice),
4. dokaz o stručnoj spremi (preslik diplome)
5. preslik uvjerenja (elektronički zapis ili potvrda) Hrvatskog zavoda za mirovinsko osiguranje o prijavama i odjavama na mirovinsko osiguranje iz kojeg je razvidan mirovinski staž i stručna sprema ili preslik potvrde poslodavca odnosno drugu ispravu (preslik ugovora o radu, rješenja i sl.) iz koje je vidljivo u kojoj struci, na kojim poslovima i u kojem trajanju je ostvareno radno iskustvo,
6. preslik svjedodžbe o položenom državnom stručnom ispitu,
7. uvjerenje o nekažnjavanju (članak 15. ZSN-a) ne starije od 3 mjeseca od dana objave javnog natječaja,
8. vlastoručno potpisanu izjavu da ne postoje zapreke iz članka 16. ZSN-a.
9. Dokaz o poznavanju engleskog jezika (uvjerenje, certifikat, potvrda, preslika

Zdravstvena sposobnost utvrdit će se naknadno.

Urednom prijavom smatra se prijava koja sadrži sve podatke i priloge navedene u javnom natječaju. Osobe koje nisu podnijele pravodobnu i urednu prijavu ili ne ispunjavaju formalne uvjete iz javnog natječaja ne smatraju se kandidatima prijavljenim na javni natječaj.

Rok za podnošenje prijava je **osam** **dana** od dana objavljivanja javnog natječaja u «Narodnim novinama«.

Prijave s podacima i dokazima o ispunjavanju propisanih uvjeta javnog natječaja potrebno je dostaviti na adresu: **Grad Otok, Trg kralja Tomislava 6/A, 32252 Otok**

Zadržava se pravo poništenja javnog natječaja, djelomično ili u cijelosti.

Kandidati će o rezultatima javnog natječaja biti obaviješteni u zakonskom roku.

Kandidati podnošenjem prijave daju svoju suglasnost Gradu Otoku da u njoj navedene osobne podatke prikuplja i obrađuje u svrhu zapošljavanja, te da ih može koristiti i u svrhu kontaktiranja i objave na internetskim stranicama i/ili u javnom glasilu Grada Otoka

|  |
| --- |
| KLASA: 112-02/22-01/05 |
| URBROJ: 2196-3-02-22-2 |
| Otok, 28.10.2022.    **GRADONAČELNIK**  **Josip Šarić, dipl.ing.** |